Lydia Stahl

Si Lydia Stahl (1885-?) sarong Rusong secret agent nagtrabaho para sa  Soviet Military Intelligence sa Nweba York asin Paris kan mga 1920 asin 1930.

Kaamayi nin buhay
Si Lydia Stahl namundag  Lydia Chkalova sa Rostov-on-Don, Imperyong Ruso, kan 1885.

Buhay personal
Si Lydia Stahl nakua niya apelyido kan inagom niya si Boris Stahl, sarong Rusong nobleman na (baron). Dangan siya pigdiborsyohan kan baron asin naghubo' sa Estados Unidos komo sarong emigrante kaiba an bagong agom.

Karera
Kan 1921, manta siya sarong paili (refugee) sa Finland siya nagbali sa Soviet secret service. Si Lydia Stahl pig'amigo an parasurat na Finnish na si Hella Wuolijoki asin regular na bisita sa manor house Marlebäck sa Iitti, Finland, na igdi an taragboan kan mga makawalang mga intelektwal asin mga politiko. Paagi kan saiyang relasyon sa Finnish na politikong komunista na si Otto Kuusinen, saiya man na nasumpongan aisn nabisto an Amerikanong radikal na peryodista na si John Reed, asin  sindang duwa nagmantener nin komunikasyon hanggan si Reed magadan kan` 1920.

Durante kan mga 1920, si Lydia nagkaag nin photography studio sa Paris kun saen siya nagkokopya kan mga dokumento sekretong pinapadara niya sa Soviet Military Intelligence. Kan Hunyo 1928 siya ilinipat sa New York City ngani magtabang sa Unyon Sobyet na Main Intelligence Directorate (GRU) rezident na si Alfred Tilton. An ikaduwang byahe niya sa New York nangyari kan Desyembre 1931. Dangan siya nagbalik sa Paris ngani magtrabaho sa network na kabali diyan si Robert Gordon Switz na igwa man ngani sadiring grupo. An ki mLydia'ng ami iyo an Pranses na propesor si Louis Pierre Martin, codebreaker asin translator para sa Naval Ministry asin myembro kan Legion of Honor.

Pag'aresto

Kan 1933, mga ahensya sa counterintelligence nadukayan an espionage network sa Finland na kaiba an agom ni Tilton na si Maria, an amiga ni Lydia si Ingrid Boström, asin an Finnish-Amerikanong si Arvid Jacobson. Si Boström napatuga' na an impormasyon nagsusog ki Lydia. Siya inaresto sa Paris kan Desyembre 1933; ibang myembro kan network, kabarali si Switz asin saiyang agom, inaresto man huli kan nagkakorokot na impormasyon sa pag'espiya. Si Lydia Stahl nasentensyahan kan Abril 1935 asin apat na taon na pagkakulong an sentensya niya..

Siya nawara pakaluwas niya sa preso. Sarabi kan iba, siya padagos nagtrabaho sa Sobyet na intelehensya asin nag'erok na sa Argentina pakatapos kan [[ikaduwang gerang pankinaban.

Toltolan

Kategorya:Mga 1885 na kamundagan
Kategorya:Mga Tawong nasentensyahan sa pag'eespiya para sa Unyon Sobyet
Kategorya:Mga Preso asin detenido kan Pransya